kardosdrur/scandi-wiki huggingface dataset:
Kerteminde Fjord

Kerteminde Fjord ligger vest for byen Kerteminde, hvor den har sit udløb i Storebælt. Den inderste del, syd for Munkebo (der ligger i den nordvestlige ende) hedder Kertinge Nor, og samlet er fjorden 8-9 km lang, og dækker et areal på 8,5 km² med en gennemsnitlig vanddybde på omkring 2 meter og en maksimal dybde på 8 meter. I den sydlige ende af ligger landsbyen Kølstrup (Kølstrup Sogn). Ved bunden af Kertinge Nor ligger også herregården Ulriksholm.

Vandudvekslingen i fjorden sker pga. ringe tilførsel af ferskvand i fjorden, over en tærskel ved udmundingen i Kerteminde, og drives af tidevandet, der har et udsving på ±20 cm. Tidevandet giver en pulserende vandføring på normalt omkring 100 kubikmeter i sekundet i fjordmundingen. 

I 1870'erne havde man planer om at inddæmme Kertinge Nor. Med En tre meter høj dæmning med sluse fra Skålholm over til Kertinge Mark. Det var grosserer Bernburg, der også havde stået for inddæmningen af Lammefjorden, som stod bag projektet, der dog blev stoppet af det danske Krigsministerie, der anså Kertinge Nor for at have strategisk betydning pga. frygtet for en tredje krig mod Tyskland. Krigsministeriet fandt vandområder lettere at forsvare end fladt land.

På sydsiden af den snævre del af Kerteminde Fjord ligger gravhøjen med Ladbyskibet, der blev fundet i 1935, og er Danmarks eneste bevarede skibsbegravelse fra vikingetiden. Hele skibsudstillingen er opbygget, så den stadig ligger i den oprindelige gravhøj. På en gård i nærheden ligger et museum, hvor der findes en udstilling om fund fra vikingetiden i området.

Eksterne kilder/henvisninger 
 biology.sdu.dk 
 Vikingemuseet Ladby

Noter 

Fjorde i Danmark
Fjord
Storebælt
Brikby

Brikby, officielt kaldet Bytræningscenter Oksbøl, ligger i Oksbøl Skyde- og Øvelsesterræn nær Børsmose og består af en række bygninger opført til brug ved militærøvelser i bykamp.

Brikby er opført i 1995 og består af 29 huse opført i beton og mursten. Der er ingen adgang for offentligheden uden tilladelse fra HKIC.

Brikby har også været benyttet af politiet til træning i håndtering af aggressive demonstranter.

Militære anlæg i Danmark
Bygninger, konstruktioner og anlæg i Varde Kommune
Martin Weinek

Martin Weinek (født 30. juni 1964) er en østrigsk skuespiller, vinavler, iværksætter og underholder, som nok bedst er kendt for sin rolle i tv-serien Kommissær Rex (som Kommissær Fritz Kunz). Han avler også vin i Østrig.

Weinek studerede drama fra 1983 til 1986 hos professor Peter P. Jost. Fra 1986 var han del af Group 80 hos teatrene i Wien og havde små roller i film som After-season, hvor han spillede elevatordreng. I 1987 spillede han på Recklinghausen festivaler instrueret af Georg Mittendrein af The Lechner Edi looks into Paradise og som gadefejer i Müllomania instrueret af Dieter Berner. Med mellemrum har Weinak indspillet både film og tv, som for eksempel i Calafati Joe.    

Ved siden af sin skuespillerkarriere avler han også vin sammen med sin kone Eva, der arbejdede som dramatiker efter først at have studeret drama. Sammen har de dyrkning af vin som hobby, hvilket de begyndte med i 1993, og de ejer 3 hektar vinmark nær Heiligenbrunn.

Filmografi 
 1989: Calafati Joe (tv-serie)
 1999-2004, 2008- : Kommissær Rex (tv-serie)
 2004: Silentium
 2005: Grenzverkehr
 2006: Unter weißen Segeln (Episode Träume am Horizont)
 2007: Die Rosenheim-Cops (Episode Liebe bis zum Ende)

Eksterne henvisninger 

 
 Link ORF  
 Weinek als Weinbauer,His Wine Production 

Filmskuespillere fra Østrig
Kaspar Capparoni

Gaspare "Kaspar" Capparoni (født 1. august 1964) er en italiensk skuespiller.

Biografi 
Kaspar Capparoni blev skuespiller i teatret som 18-årig, instrueret af Giuseppe Patroni Griffi. I 1984 optrådte han også i filmen Phenomena, instrueret af Dario Argento. Kaspar har optrådt i mange andre anerkendte film, så som:
 Colpi di luce (1985), instrueret af Enzo G. Castellari
 Gialloparma (1999), instrueret af Alberto Bevilacqua 
 Encantado (2002), instrueret af Corrado Colombo
 Il Ritorno del Monnezza (2005), instrueret af Carlo Vanzina
 Two Families og Il Sole nero, begge i 2007.
  
Han arbejder også i forskellige fiktions-serier, som blandt andet: Sæbeoperaen Ricominciamo (2000), miniserien Piccolo mondo antico, tv-serien Incantesimo 4 (2001) og Elisa di Rivombrosa (2003), La caccia (2005), miniserien instrueret af Massimo Spano, og som helt i Alessio Boni og tvserien Capri (2006).  
  
I 2007 var han skurken i miniserien Donna Detective, instrueret af Cinzia TH Torrin, og det efterfølgende år Rex, instrueret af Marco Serafini, og i serien Capri 2, instrueret af Andrea Barzini og Giorgio Molteni.

Filmografi

Biograf 
Phenomena (1984), instrueret af Dario Argento
Colpi di luce (1985), instrueret af Enzo G. Castellari
Gialloparma (1999), instrueret af Alberto Bevilacqua
Encantado (2002), instrueret af Corrado Colombo
Il ritorno del Monnezza (2005), instrueret af Carlo Vanzina
Two families (2007), instrueret af Barbara Wallace og Thomas R. Wolfe
Il sole nero (2007), instrueret af Krzysztof Zanussi

Tv 
Addio e ritorno (1995), instrueret af Rodoldo Roberti – TV film
Tequila e Bonetti (2000), instrueret af Bruno Nappi e Christian I. Nyby II – Episode: Cuore rapito – Tv-serie
La casa delle beffe (2000), instrueret af Pier Francesco Pingitore – Miniserie
Ricominciare (2000-2001), flere instruktører – Sæbeopera
Piccolo mondo antico (2001), instrueret af Cinzia TH Torrini – Tv-serie
Incantesimo 4 (2001), instrueret af Alessandro Cane e Leandro Castellani – Tv-serie
Elisa di Rivombrosa (2003), instrueret af Cinzia TH Torrini – Tv-serie
La caccia (2005), instrueret af Massimo Spano – Miniserie
Provaci ancora Prof (2005), instrueret af Rossella Izzo – Episode: La mia compagna di banco – Miniserie
Capri (2006), instrueret af Francesco Marra and Enrico Oldoini – Tv-serie
Donna Detective (2007), instrueret af Cinzia TH Torrini – Miniserie
Rex (2008), instrueret af Marco Serafini – Miniserie
Capri 2 (2008), instrueret af Andrea Barzini and Giorgio Molteni – Tv-serie
Il giudice Mastrangelo 3 (2009), instrueret af Enrico Oldoini – Fiktions-serie

Eksterne henvisninger 

Kaspar Capparoni – Official Website 
 

Skuespillere fra Italien
Virgilijus Alekna

Virgilijus Alekna (født 13. februar 1972 i Terpeikiai, Sovjetunionen) er en litauisk atletikudøver (diskoskaster), der vandt guld i diskoskast ved både OL i Sydney 2000 og OL i Athen 2004. Desuden vandt han bronze ved OL i Beijing 2008.

Også i VM-sammenhæng har han været succesfuld, og står noteret for to guldmedaljer i henholdsvis 2003 og 2005, og to sølvmedaljer i 1997 og 2001.

Eksterne henvisninger 

Diskoskastere fra Litauen
Gerd Kanter

Gerd Kanter (født 6. maj 1979 i Tallinn, Estiske SSR, Sovjetunionen) er en estisk atletikudøver (diskoskaster), der vandt guld i diskoskast ved både OL i Beijing 2008 og ved VM i Osaka i 2007. Han vandt desuden sølv ved VM i Helsingfors i 2005.

Referencer

Eksterne henvisninger 

Diskoskastere fra Estland
Olympiske mestre fra Estland
Sileshi Sihine

Sileshi Sihine (født 29. januar 1983 i Sheno, Etiopien) er en etiopisk atletikudøver (langdistanceløber), der vandt sølv på 10.000 meter ved både OL i Athen 2004 og OL i Beijing 2008. I VM-sammenhæng er det også blevet til to sølvmedaljer på samme distance, i Helsingfors i 2005 og i Osaka i 2007.

Sihine vandt desuden sølv på 5000 meter-distancen ved VM 2005.

Eksterne henvisninger 
 Info

Langdistanceløbere fra Etiopien
Atleter ved sommer-OL 2004
Atleter ved sommer-OL 2008
Olympiske sølvmedaljevindere fra Etiopien
Medaljevindere ved sommer-OL 2004
Medaljevindere ved sommer-OL 2008
Primož Kozmus

Primož Kozmus (født 30. september 1979 i Novo Mesto, Jugoslavien) er en slovensk atletikudøver (hammerkaster), der har vundet flere medaljer ved store internationale konkurrencer, herunder VM og OL.

Kozmus deltog første gang ved OL i 2000 i Sydney, hvor han ikke kom videre fra kvalifikationsrunden. Ved OL 2004 i Athen gik det bedre, idet han endte på en femteplads. Han var i øvrigt den slovenske flagbærer ved afslutningsceremonien ved disse lege.

I 2007 ved VM hentede han sin første store medalje, da han vandt sølv. Ved OL 2008 i Beijing kvalificerede han sig sikkert til finalerunden med et kast på 79,44 m, og i finalen lagde han sig i spidsen med 80,75 m efter første forsøg. Dette forbedrede han i andet forsøg, hvor han nåede ud på 82,02 m, hvilket var nok til at sikre ham guldmedaljen. Hviderusserne Vadzim Dzevjatowski og Ivan Tsikhan vandt sølv og bronze med henholdsvis 81,61 og 81,51 m.

Ved VM i 2009 vandt han også guld, og ved VM i 2011 vandt han bronze. Derpå trak han sig overraskende tilbage fra international atletik, en beslutning han dog fortrød, så han genoptog karrieren året efter.

Ved OL 2012 i London kvalificerede han sig til finalen med tredjebedste kast. I finalen kastede han 78,97 m i første forsøg efter ungarske Krisztián Pars med 79,14 m, og begge forbedrede sig i de følgende runder, så Pars endte med at få guld med 80,59 m, mens Kozmus tog sølv med 79,36 m, mens japaneren Koji Murofushi fik den sidste medalje med 78,71 m.

Referencer

Eksterne henvisninger 

 

Hammerkastere fra Slovenien
Atleter ved sommer-OL 2000
Atleter ved sommer-OL 2004
Atleter ved sommer-OL 2008
Atleter ved sommer-OL 2012
Olympiske mestre fra Slovenien
Olympiske sølvmedaljevindere fra Slovenien
Medaljevindere ved sommer-OL 2008
Medaljevindere ved sommer-OL 2012
Andrej Silnov

Andrej Silnov (  ; født 9. september 1984 i Sjakhty, Sovjetunionen) er en russisk atletikudøver (højdespringer), der med et spring på 2.36 meter vandt guld i højdespring ved OL i Beijing 2008. Han vandt også guld ved EM i Göteborg i 2006.

Referencer

Eksterne henvisninger 

 

Højdespringere fra Rusland
Sæsoner af One Tree Hill



Sæson 1

Sæson 2

Sæson 3

Sæson 4

Sæson 5

Sæson 6
Dwight Phillips

Dwight Phillips (født 1. oktober 1977 i Decatur, Georgia, USA) er en amerikansk atletikudøver (længdespringer), der vandt guld i længdespring ved OL i Athen 2004. Han vandt også guld i disciplinen ved VM i både 2003 og 2005, samt bronze i 2007.

Eksterne henvisninger 

 Info 

Længdespringere fra USA
Personer fra Georgia
Medaljevindere ved sommer-OL 2004
Olympiske mestre fra USA
Whig-partiet

Whig-partiet var et tidligt britisk politisk parti fra ca. 1680. Whig-partiet forsvarede parlamentets rettigheder og religiøs tolerance. Dets hovedmodstander var Tory-partiet, og den britiske premierminister kom som regel fra de to partier.

I det 19. århundrede gik Whig-partiet i opløsning, og det liberale parti opstod.

Eksterne henvisninger 

Tidligere britiske politiske partier
Storbritanniens historie
Etableret i 1680
Whig

Whig kan henvise til følgende partier:

 Whig-partiet – et tidligere britisk parti
 Whigpartiet (USA) – et tidligere amerikansk parti
Almaån

Almaån er et vandløb i det nordlige Skåne i Sverige. Det er ca. 40 km langt, men ca. 65 km hvis man regner kilde-åerne med. Almaån kommer fra Finjasjön (43 moh.) nogle kilometer vest for Hässleholm, og løber mod øst, hvor den løber ud i Helge å. 

Almaåns kilder: Mjölkalångaån, Matterödsån, Hovdalaån og Tormestorpsån. Vigtigste kilder er Hörlingeån og Farstorpsån.

Eksterne henvisninger 
 Kort over Almaåns kildeområde og øvre løb

 Kort over Almaåns nedre løb

Vandløb i Skåne
Afsnit af Det Søde Liv til Søs

Afsnit af Det Søde Liv til Søs (The Suite Life on Deck) er en amerikansk tv-serie fra Disney bestående af 71 afsnit fordelt på tre sæsoner, der blev sendt fra 26. september 2008 til 6. maj 2011. Der blev desuden lavet en film, The Suite Life Movie, der havde premiere 25. marts 2011. Serien er en efterfølger til Zack og Codys Søde Hotelliv med en række af de samme personer.

Serieoversigt

Afsnit

Sæson 1 (2008–2009)

Sæson 2 (2009–2010)

Sæson 3 (2010–2011)

Film (2011)

Eksterne henvisninger 
 Det Søde Liv til Søs  på Zap2it
 Det Søde Liv til Søs  på TV.com

Det Søde Liv til Søs

it:Zack e Cody sul ponte di comando#Episodi
Baiern (Landkreis Ebersberg)

Baierner en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Glonn.
Navnet har sin oprindelse i den tidligere stavning af delstaten Bayern og folkestammen af samme navn Baierne eller Bajuvarerne.
Til kommunen hører landsbyerne Antholing, Berganger, Netterndorf og Jugenddorf Piusheim.

Historie 
Baiern hørte til Rentamt München og til Landgericht Schwaben i Kurfyrstendømmet Bayern og var sæde for et Hauptmannschaft. Benediktinerklosteret Weihenstephan var indtil sekulariseringen i 1803 en stor jordejer i området. 1818 dannedes den nuværende kommune.

Maleren Edgar Ende tilbragte sine seneste leveår i en tidligere skole i Netterndorf, hvor han døde 27. december 1965; Edgar Ende var far til forfatteren Michael Ende.
Donald Fagen

Donald Jay Fagen (født 10. januar 1948 i Passiac, New Jersey) er en amerikansk musiker. Han er bedst kendt som vokalisten og pianisten i gruppen Steely Dan, som han er medstifter af sammen med guitaristen og bassisten, Walter Becker. I Steely Dans 13-årige pause lavede han blandt andet soundtracks til forskellige film og skrev for det amerikanske blad Premiere Magazine.

Han har desuden udgivet disse soloalbums:
 The Nightfly fra 1982
 Kamakiriad fra 1993
 Morph The Cat fra 2006.
 Sunken Condos fra 2012.

samt
 The Nightfly Trilogy fra 2007, bestående af materialet fra de tre første soloalbums samt ekstramateriale.

Eksterne henvisninger 

 

Musikere fra USA
Personer fra New Jersey
Jøder fra USA
Hua Guofeng

Hua Guofeng (16. februar 1921-20. august 2008) var en kinesisk kommunistisk politiker, der efter Lin Biaos kupforsøg i 1971 blev udnævnt til Mao Zedongs højre hånd.

Ved Maos død i 1976 blev Hua leder af det kommunistiske parti i Kina, men allerede i 1978 mistede han magten til Deng Xiaoping. Han nåede dog at sætte resterne af Firebanden uden for politisk indflydelse.

Huas magtovertagelse betød en ende på Kulturrevolutionen, og han forsøgte uden held at vende tilbage til den Sovjet-inspirerede industripolitik, der var blevet ført før Kulturrevolutionen.

Hua fortsatte i det kinesiske kommunistpartis centralkomite helt frem til 2002.

Eksterne henvisninger 

Politikere fra Kina
Amager International School

Amager International School (forkortet AIS) er en fri grundskole i det sydlige København, der underviser på grundlag af grundlæggeren af Scientology L. Ron Hubbards værker. Skolen har 200 elever fordelt på klassetrinene op til 9.

Eksterne henvisninger 
 Officiel hjemmeside

International School
Uddannelsesinstitutioner i København
Friskoler i Danmark
Etableret i 1985
Kongelys

Kongelys (Verbascum) er en slægt med ca. 250 arter, som er udbredt i Asien og Europa med tyngdepunktet i Middelhavsområdet. Det er toårige urter eller stauder, sjældnere étårige eller halvbuske. De danner først en tætløvet, grundstillet bladroset og først derefter en opret stængel med endestillede blomster. Bladene er skruestillede og ofte tæt behårede. Blomsterne er svagt usymmetriske med 5 ens kronblade, men med let forskelligtformede støvdragere. Kronen kan være gul (mest almindeligt), orange, rødbrun, vinrød, blå eller hvid. Frugterne er kapsler med mange, bittesmå frø.

Her beskrives kun de arter, som er vildtvoksende i Danmark, eller som dyrkes her.

 Bleg kongelys (Verbascum lychnitis)
 Filtbladet kongelys (Verbascum thapsus)
 Hjertebladet kongelys (Verbascum phlomoides)
 Kandelaberkongelys (Verbascum speciosum)
 Klasekongelys (Verbascum blattaria)
 Mørk kongelys (Verbascum nigrum)
 Olympisk kongelys (Verbascum olympicum)
 Purpurkongelys (Verbascum phoeniceum)
 Uldbladet kongelys (Verbascum densiflorum)

Planteslægter
Mike Godwin

Mike Wayne Godwin (født 26. oktober 1956) er en amerikansk jurist og forfatter, der er bedst kendt for at have formuleret Godwins lov i 1990 om Usenet-diskussioner. Han var desuden Electronic Frontier Foundations første lønnede jurist. Fra 2005 til 2007 var han forsker ved Yale University, og dernæst fra juli 2007 til oktober 2010, ansat som Wikimedia Foundations jurist.

Bibliografi 
 Cyber rights : defending free speech in the digital age, 1998.  

Faglitterære forfattere fra USA
Ansatte ved Yale University
Advokater fra USA
Wikipedia-personer
Bruck (Oberbayern)

Bruck er en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Glonn.

Geografi 
Bruck ligger i Region München.

I kommunen ligger følgende landsbyer og bebyggelser: Taglaching, Pienzenau, Alxing, Bruck, Bauhof, Pullenhofen, Loch, Nebelberg, Schlipfhausen, Eichtling, Doblbach, Wildaching, Feichten, Hamberg, Einharting og Wildenholzen.
IHF-Århus

IHF Århus (Idrætsforeningen Hasle Fuglebakken) er en gammel traditionsklub i det vestlige Aarhus. Den blev stiftet under krigstiden i 1944, som en sy-og fodboldklub for unge mennesker. Oprindeligt hed klubben Idrætsforeningen Fuglebakken, men blev omdøbt da man fusionerede med en del af Hasle Boldklub i 1973. Fuglebakken/IHF havde sin storhedstid i 1970'erne til 1980, hvor de rykkede ned i Danmarksserien. 

I 1971 var Fuglebakken tæt på at rykke op i den bedste række. Før de sidste to runder lå Fuglebakken på en oprykningsplads. Men et 2-4 nederlag til Næstved på udebane blev afgørende. Trods en sejr på 6-4 hjemme over OB i sidste runde snuppede Næstved andenpladsen i divisionen på bedre målscore end Fuglebakken.

Klubben spillede i den næstbedste række 2. division fra 1970 til 1978 – i alt ni sæsoner i træk. I fem af sæsonerne spillede AGF også i den samme række, hvilket afstedkom flere lokalopgør. For IHFs vedkommende kom den største triumf i 1976, da AGF blev besejret 5-1 på Aarhus Stadion.

Nye tider 
I 2008 indgik IHF Århus et samarbejde med KFUM-Århus, derfor hedder klubben igen Fuglebakken. Klubbens bedste hold spiller pr. 1/8/2015 i Jyllandsserien.

Kendte spillere 
Kristen Nygaard og Lars Bastrup var med, da IHF havde sin storhedstid og fik debut for landsholdet, mens de spillede for klubben.  Af andre profiler, der har spillet for IHF kan nævnes Frank Olsen, Kim Sander og Frank Pingel. Derudover har Dan Thomassen haft sine ungdomsår i IHF.

Noter

Eksterne kilder/henvisninger 
 IHF Fuglebakkens hjemmeside 

Etableret i 1944
Sportsklubber i Aarhus
Kristen Nygaard Kristensen

Kristen Nygaard Kristensen (født 9. september 1949) er en tidligere dansk fodboldlandsholdsspiller som scorede 11 mål i 36 kampe for landsholdet. Han var angriber og spillede blandt andet for IHF Århus og AZ Alkmaar.

Kristen Nygaard spillede først for Holstebro, men rykkede siden til IHF i Aarhus, som han var med til at rykke op i 2. division i 1969. Nygaard debuterede for landsholdet 7. juli 1970 på udebane mod Island. Året efter blev Kristen Nygaard i en alder af blot 21 år den yngste landsholdsanfører nogensinde, da han fik anførerbindet i en venskabskamp mod Japan. Han havde hvervet i de følgende syv landskampe.

Det var også i 1971, at IHF takket være Nygaard var tæt på at rykke helt op i 1. division, men triumfen glippede på sidste spilledag. Året efter deltog han ved OL i München. Præstationerne her fangede interessen hos den hollandske klub AZ Alkmaar, der hentede Kristen Nygaard til klubben samme efterår.

Kristen Nygaard blev herefter kendt som en af de mest elegante og teknisk dygtige midtbanespillere i hollandsk fodbold. Med Kristen Nygaard som holdets ledende skikkelse vandt AZ i 1981 det hollandske mesterskab og nåede samme år finalen i UEFA Cup, men tabte til Ipswich Town. Kristen Nygaard var også med til at vinde den hollandske pokalturnering tre gange. I 1978, 1981 og 1982.

Han forlod i 1982 AZ til fordel for Nîmes Olympique i Frankrig. Fire år senere indstillede han karrieren og var en enkelt sæson træner for klubben. Han spillede sin sidste landskamp for Danmark 14. november 1979 i Cadiz, da Danmark i en venskabskamp slog Spanien 3-1.

I 1994 blev Kristen Nygaard alvorligt kvæstet i en bilulykke i Frankrig, lå i koma i flere uger og blev efterfølgende blind. En operation i 2005 gav ham dog synet tilbage på venstre øje.
På AZs nye hjemmebane DSB Stadion er supporternes tilholdssted opkaldt efter Kristen Nygaard.

Referencer

Eksterne henvisninger 

 
 Kristen Nygaard i æresgalleriet hos Holland Sport

Fodboldspillere fra Danmark
Fodboldlandsholdsspillere fra Danmark
Fodboldspillere fra AZ Alkmaar
Fodboldspillere fra Nîmes Olympique
Personer fra Sunds
De Joniske Øer

De Joniske Øer er en græsk øgruppe i Det Joniske Hav vest for hovedlandet. Øerne er opkaldt efter Io, præstinden som Zeus i sin forelskelse forvandlede til en kvie. Som kvie flygtede hun fra Lilleasien efter et bremsestik og passerede De Joniske Øer på svømmeturen til Egypten, hvorfra Zeus, forvandlet til en tyr, svømmede med deres afkom Europa til verdensdelen, der er opkaldt efter hende.

De Joniske Øer består af:
 Korfu
 Paxi / Paxos
 Lefkas / Lefkáda
 Ithaka / Itháki
 Kefallonia / Kefallinia
 Zákynthos / Zante
 Kithira
 Skorpios

Administrativt er De Joniske Øer et af de 13 Periferier i Grækenland, og er opdelt i fem regionale enheder, hvoraf de fire indtil 2011 var præfekturer: Korfu, Ithaka, Lefkas, Zakynthos samt Kefalonia der blev udskilt som regional enhed fra det tidliger præfektur Ithaka.

Referencer

Eksterne henvisninger 

 

 
Periferier i Grækenland
Innsbrucker Platz

Innsbrucker Platz er en plads beliggende i området Schöneberg, grænsende til Friedenau, i Berlin, Tyskland. 

Pladsen, der har sit navn efter byen Innsbruck i Østrig, blev anlagt i 1910 i forbindelse med byggeriet af U-Bahn. På pladsen findes både i dag både U-Bahn og S-Bahn-station.

Gader i Berlin
Deutsche Arbeitsfront

Deutsche Arbeitsfront (DAF) (ty.: Tyske arbejdsfront) var under Nazityskland et enhedsforbund af arbejdsgivere og lønmodtagere. DAF erstattede de hidtidige tyske fagforeninger og arbejdsgiverorganisationer, som Hitler forbød ved sin magtovertagelse.

Organisationen blev dannet 10. maj 1933. Den første leder var Robert Ley. Der var ikke som sådan ikke tvungent medlemskab, med de facto var de fleste medlem; omkring 22 mio. i alt. DAF bestod frem til krigens afslutning i 1945

DAF havde bl.a. ansvaret for den nazistiske fritidsorganisation Kraft durch Freude og propagandaorganisationen Schönheit der Arbeit.

Nazi-Tyskland
Nordøst-ægæiske Øer

De nordøst-ægæiske øer er en græsk øgruppe i det Ægæiske Hav mellem Grækenland og Tyrkiet.

Øgruppen består af:

 Samos
 Ikaria
 Chios
 Lesbos
 Limnos
 Thassos
 Samotrake

 
Periferier i Grækenland
Warschauer Strasse

Warschauer Strasse er en af de vigtigere gader i bydelen Friedrichshain-Kreuzberg i Berlin, Tyskland. Gaden strækker sig over 1,6 km. fra Oberbaumbrücke i syd til Karl-Marx-Allee og Frankfurter Tor i nord. Den har sit navn efter hovedstaden i Polen, Warszawa, som på tysk hedder Warschau.

Området rummer bl.a. en større U-Bahn- og S-Bahn-station, Bahnhof Warschauer Strasse, ligesom East Side Gallery ligger i nærheden.

Gader i Berlin

fi:Warschauer Straßen rautatieasema